22.11.2014 Den Europæiske Unions Tidende L 335/17 AFGØRELSER RÅDETS AFGØRELSE af 10. november 2014 om den holdning, som skal indtages på vegne af Den Europæiske Union i Den Internationale Søfartsorganisation på den 94. samling i Komitéen for Sikkerhed på Søen, når det gælder vedta- gelsen af ændringer af koden for det udvidede synsprogram fra 2011 (2014/826/EU) RÅDET FOR DEN EUROPÆISKE UNION HAR — under henvisning til traktaten om Den Europæiske Unions funktionsmåde, særlig artikel 100, stk. 2, og artikel 218, stk. 9, under henvisning til forslag fra Europa-Kommissionen, og ud fra følgende betragtninger: (1) — Den Europæiske Unions tiltag inden for søtransport bør have til formål at forbedre sikkerheden til søs. (2) — Den Internationale Søfartsorganisations (IMO) Komité for Sikkerhed på Søen (MSC) godkendte på sin 93. samling blandt andet ændringer til koden for det udvidede synsprogram (ESP) fra 2011. Disse ændringer forventes at blive vedtaget på den 94. samling i MSC i november 2014. (3) — Ændringerne af 2011 ESP-koden bringer den i overensstemmelse med den praksis, der anvendes af klassifikati- onsselskaberne, og tillader også på visse betingelser, at skibets besætning foretager hydrostatisk afprøvning af last- tanke under skibsførerens overvågning i stedet for, at en sådan afprøvning skal finde sted under en inspektørs tilstedeværelse. (4) — Ihenhold til artikel 5 og 6 i Europa-Parlamentets og Rådets forordning (EU) nr. 530/2012 () er det obligatorisk at anvende IMO's tilstandsvurderingsordning (CAS) på enkeltskrogede olietankskibe, som er ældre end 15 år. CAS suppleres af 2011 ESP-koden, som blev vedtaget af IMO-forsamlingen ved resolution A.1049(27). Bilag B, del B, til 2011 ESP-koden vedrører inspektioner i forbindelse med syn af andre olietankskibe end dobbeltskrogede olie- tankskibe og beskriver, hvordan den skærpede inspektion skal udføres. Følgelig vil enhver ændring af 2011 ESP- koden for så vidt angår enkeltskrogede olietankskibe, som er ældre end 15 år, i henhold til forordning (EU) nr. 530/2012 automatisk finde direkte anvendelse. (5) — Unionen er hverken medlem af IMO eller kontraherende part i de pågældende konventioner eller koder. Rådet bør derfor bemyndige medlemsstaterne til at udtrykke Unionens holdning og give deres samtykke til at lade sig binde af ændringerne til 2011 ESP-koden — VEDTAGET DENNE AFGØRELSE: Artikel 1 1. — Unionens holdning på den 94. samling i IMO's Komité for Sikkerhed på Søen er at erklære sig enig i vedtagelsen af ændringerne af 2011 ESP-koden som fastsat i bilag 22, bilag B, del B, til IMO-dokument MSC 93/22/Add.3 med henblik på de formål, der er omhandlet i artikel 5 og 6 i forordning (EU) nr. 530/2012. ()) Europa-Parlamentets og Rådets forordning (EU) nr. 530/2012 af 13. juni 2012 om fremskyndet indfasning af krav om dobbeltskrogs- eller tilsvarende design for olietankskibe med enkeltskrog (EUT L 172 af 30.6.2012, s. 3).